
	U   I M E   R E P U B L I K E   H R V A T S K E

R J E Š E N J E

Trgovački sud u Osijeku po sucu pojedincu mr. sc. Mirjani Baran povodom prijedloga predlagatelja Financijske agencije, RC Zagreb, Podružnica Zagreb, Svibanjskih žrtava 1995. broj 1, nad dužnikom REFECTOR d.o.o. OIB. 59180165077, MBS: 080778132, Veliko Trgovišće, A. Mihanovića 6, 19. ožujka 2018. godine

                  
r i j e š i o   j e
	
ODBACUJE se prijedlog za otvaranje stečajnog postupka nad dužnikom REFECTOR d.o.o. OIB. 59180165077, MBS: 080778132, Veliko Trgovišće, A. Mihanovića 6

Obrazloženje

Kod Trgovačkog suda u Zagrebu , 7. prosinca 2016. zaprimljen je prijedlog FINE RC Zagreb, Podružnica Zagreb, za otvaranje stečajnog postupka nad dužnikom REFECTOR d.o.o. OIB. 59180165077, MBS: 080778132, Veliko Trgovišće, A. Mihanovića 6.

Visoki Trgovački suda RH u Zagrebu je rješenjem broj 31-Su-525/17-10 od 26. lipnja 2017. odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu. 

Dužnik je podneskom od 7.ožujka 2018. izvijestio sud kako računi dužnika nisu blokirani i predložio odbaciti prijedlog za otvaranje stečajnog postupka.

Sud je uvidom u potvrdu FINE od 7. ožujka 2018. utvrdio kako dužnik nema blokiran račun niti u očevidniku o redoslijedu plaćanja sa obračunatom kamatom ima neizvršenih osnova za plaćanje.

Imajući u vidu da računi dužnika nisu u blokadi, to je sud utvrdio kako u smislu članka 6. Stečajnog zakona (Narodne novine broj 71/15, dalje: SZ) nisu ispunjene zakonske pretpostavke za otvaranje stečajnog postupka nad dužnikom. 




Kako nisu ispunjene zakonske pretpostavke to je sud prijedlog za otvaranje stečajnog postupka nad dužnikom odbacio.
         
Slijedom izloženoga riješeno je kao u izreci.

                                               U Osijeku 19. ožujka 2018. 


       Zapisničar:	 					       S u d a c
Snježana Andrijanić
 						                 mr. sc. MIRJANA BARAN


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana  u 3 primjerka putem ovog suda.

DNA
1. predlagatelj
2. dužnik
3. zakonski zastupnik Oliver Korade, Veliko Trgovišće A. Mihanovića 6
4. e oglasna ploča suda
5. 10. 4.

image1.jpeg




